**Nóráp község Helyi Választási Bizottságának 11/2019. számú határozata**

***Trombitás Ádám Nóráp Kossuth u. 2.* szám alatti lakos**

**nyilvántartásba vételéről**

Nóráp község Helyi Választási Bizottsága (a továbbiakban: HVB) – 2019. szeptember 9-én tartott ülésén – a helyi önkormányzati képviselők és polgármesterek 2019. évi választására Trombitá Ádám (*név) önkormányzati képviselő-jelölt* nyilvántartásba vétele tárgyában meghozta az alábbi

H A T Á R O Z A T O T

Nóráp község Helyi Választási Bizottsága a 2019. október 13. napjára kitűzött helyi önkormányzati képviselők és polgármesterek választásán Nóráp község önkormányzati képviselő-jelöltjeként Trombitás Ádám Nóráp Kossuth utca 2. szám alatti lakost önkormányzati képviselőjelöltként nyilvántartásba veszi.

Ezen határozat ellen fellebbezést lehet benyújtani jogszabálysértésre hivatkozással, a Veszprém Megyei Területi Választási Bizottsághoz (8200 Veszprém Megyeház tér 1. *)* A fellebbezést Nóráp község Helyi Választási Bizottságnál lehet előterjeszteni személyesen, levélben (8591 Nóráp Kossuth utca 48.), elektronikus levélben a papakovacsi@globonet.hu e-mail címre. A fellebbezést úgy kell benyújtani, hogy az a megtámadott határozat meghozatalától számított harmadik napon, azaz legkésőbb 2019. szeptember 12. napján 16 óráig megérkezzen. A határidő jogvesztő.

A fellebbezésnek tartalmaznia kell a jogszabálysértés megjelölését, a jogszabálysértés bizonyítékait, a kérelem jogi alapját, a fellebbezés benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a fellebbezés benyújtójának személyi azonosítóját, illetve ha külföldön élő, magyarországi lakcímmel rendelkező nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy a jelölő szervezet vagy szervezet esetében a bírósági nyilvántartásba-vételi számát.

A fellebbezés tartalmazhatja benyújtójának telefaxszámát vagy elektronikus levélcímét. A fellebbezésben új tények és bizonyítékok is felhozhatók. A fellebbezés illetékmentes.

I N D O K O L Á S

Trombitás Ádám Nóráp Kossuth u. 2. szám alatti lakos 2019. szeptember 8-án benyújtott kérelmében kérte a 2019. évi helyi önkormányzati képviselők és polgármesterek választásán Nóráp község önkormányzati képviselő jelöltjeként történő nyilvántartásba vételét.

A HVB megállapította, hogy nevezett nyilvántartásba vétel iránti kérelme a jogszabályokban támasztott követelményeknek megfelel. A bejelentéskor átvett 1 darab ajánlóívből 1 darab átadásra került. A Helyi Választási Iroda megállapította, hogy a jelöltséghez szükséges érvényes ajánlások száma eléri a – helyi önkormányzati képviselők és polgármesterek választásáról szóló 2010. évi L. törvény (továbbiakban: Övjt.) 9.§ (1) bekezdése alapján a Helyi Választási Iroda vezetője által 2019. augusztus 8-án kelt választási hirdetményben meghatározott – kettőt. A választási eljárásról szóló 2013. évi XXXVI. törvény (továbbiakban Ve.) 127.§ (2) bekezdése alapján az ajánlások tételes ellenőrzését nem kell tovább folytatni, ha bizonyossá válik, hogy az érvényes ajánlások száma eléri a jelöléshez szükséges számot.

*Trombitás Ádám*  az ajánlóívek benyújtásával egyidejűleg a nyilvántartásba vételhez szükséges E2 jelű nyomtatványt is benyújtotta.

A fentiekre tekintettel a HVB úgy döntött, hogy Trombitás Ádámot a 2019. évi helyi önkormányzati képviselők és polgármesterek választásán Nóráp községben önkormányzati képviselő jelöltként nyilvántartásba veszi.

A határozat az Övjt. 9.§ (1) bekezdésén, a Ve. 10.§ (3) bekezdésén, 124-127. §-ain, 132. §-án, 307/G. § (1)-(2) bekezdésén, a jogorvoslatról szóló tájékoztatás a Ve. 10. § (3) bekezdésén, 221. §-án, 223-225 §-ain, 307/P. § (2) bekezdés c) pontján és az illetékekről szóló 1990. évi XCIII. törvény 33.§ (2) bekezdése 1. pontján alapul.

Nóráp i 2019. szeptember 9.

 Szautnerné Szalai Márta sk.

 HVB elnök